«Real» hujumchisi Krishtianu Ronaldu o‘zini aybsiz hisoblamoqda va soliq organlariga 14,7 mln yevro to‘lab bermoqchi emas. Bu haqda Marca xabar tarqatdi. Bundan avvalgi xabarlarda futbolchi qamalmaslik uchun Ispaniya soliq idoralari talab qilayotgan mablag‘ni ixtiyoriy ravishda to‘lab berishga tayyorligi aytilgandi. 31 iyul kuni Ronalduning sudi bo‘ladi, unda 32 yoshli futbolchining o‘zi ham qatnashadi. Portugaliyalik futbolchi bu ish uchun ikki advokat yollagan. Ronaldu Ispaniya prokuraturasining ayblovidan keyin «Real»ni tark etishi haqida ma’lum qilgan.